Folketing
2003-01-16

Jeg understreger bare, at det ikke i sig selv nødvendiggør at have en stillingsbetegnelse og nogle særlige vilkår for dem, vi kalder særlige rådgivere. Det er det, der skal være min pointe. Må jeg til sidst sige til hr. Langballe: Jeg er faktisk enig i det, hr. Langballe sagde. Vi kan så have forskellige vurderinger af de forskellige pjecer, og den diskussion vil jeg også gerne tage på et givet tidspunkt, men jeg er enig i, at man kan lave regler i lange baner, men at det handler om den indre pli eller takt og etiske vurdering i en given situation.